Ritratt: muntaġġ: xemgħa - Meine Reiser / Pixabay; Ritratt Żep Camilleri - Facebook  Kien bħal-lum sentejn, fis-26 ta' Lulju tal-2019 li l-attur, produttur, edukatur u direttur Żep Camilleri ħalliena fl-età ta' 64 sena. L-aħbar tal-mewt ta' Camilleri kienet ħasdet lil kulħadd, speċjalment dawk li matul xi darba jew oħra kien ħadem fil-qrib miegħu. Fost id-diversi xogħlijiet li Camilleri ħadet fihom matul is-snin niftakru is-sensiela Fenomeni fejn hu kien jinterpreta l-parti tal-Professur. Ħadem ukoll fi Triq Waħda, Il-Kerrejja u Kristu Fl-Iżbarra. Ħadem f'numru kbir ta' produzzjonijiet teatrali fosthom Raymond Fight Beck li kienet fost l-aħħar xogħlijiet tiegħu. Żep Camilleri kien ilu 26 sena miżżewweġ lil Sylvia u kienu ġenituri ta' tlieta: Lee, Jean Luc u Jake. Il-funeral ta' Żep Camilleri kien sar fid-29 ta' Lulju fil-knisja ta' Ġieżu fir-Rabat. Dawk kollha li se attendew huma mħeġġa biex jilbsu lbies ikkulurit biex b'hekk setgħet tkun onorata l-imħabba li Żep Camilleri kellu lejn il-ħajja u l-arti. Bla dubju li l-memorja ta' Żep Camilleri mhux se tkun minsija.